14/02/2020 | Administración LocalMancomunidades
Mancomunidade de Municipios da Comarca de Ordes
Convocatoria do proceso selectivo para o acceso a un contrato de interinidade como psicopedagoga no servizo de atención temperá da Mancomunidade de Ordes

ANUNCIO Convocatoria do proceso selectivo para o acceso a un contrato de interinidade como psicopedagoga no servizo de atención temperá da Mancomunidade de Ordes A Presidencia aprobou a convocatoria das bases para a contratación (contrato de interinidade) dun/dunha psicopedagogo/a do servizo de atención temperá da Mancomunidade de Ordes. As bases inclúense no seguinte anexo: Wladyslaw Cabanach San Romualdo ANEXO Bases reguladoras das probas selectivas para a contratación dun/unha psicopedagoga para o servizo de atención temperá na Mancomunidade de Ordes Primeira.–Obxecto. O obxecto das presentes bases é regular as probas para a selección dun/unha psicopedagoga do servizo de atención temperá da Mancomunidade de Ordes. Polo periodo de duración de baixa maternal, vacacións e posible acumulacións de permiso de lactancia. Segunda.–Procedemento selectivo. O procedemento selectivo consistirá en un concurso de méritos. Terceira.–Requisitos dos aspirantes.3.1. Para tomar parte nestas probas será necesario que os aspirantes reúnan, na data de terminación do prazo de presentación de solicitudes, os seguintes requisitos: a) Ser de nacionalidade española ou dun estado membro da Unión Europea, nos termos previstos, neste último caso no artigo 57.1 do Real Decreto Lexislativo 5/2015, do 30 de outubro, polo que se aproba o Texto Refundido da Lei do Estatuto Básico do Empregado Público. b) Ter cumpridos os 16 anos de idade e non exceder, no seu caso, da idade máxima de xubilación forzosa. c) Estar en posesión da titulación de Psicopedagoxía. No caso de titulacións obtidas no estranxeiro deberase estar en posesión da credencia que acredite a súa homologación. d) Posuír a capacidade funcional para o desenvolvemento das funcións. e) Non ter sido separado/a mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desenvolvían no caso de persoal laboral, no que tivese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente non ter sido sometido a sanción disciplinaria ou equivalente que impida, no seu estado nos mesmos termos o acceso ao emprego público. f) Dispoñer de carné de conducir B1. g) Non estar incurso en causas de incompatibilidade de conformidade co disposto na Lei 53/1984, do 26 de decembro, de Incompatibilidades do Persoal ao Servizo das Administracións Públicas. h) Carecer de antecedentes no rexistro central de delincuentes sexuais. Tanto os anteriores requisitos como os méritos que se aleguen para a valoración do concurso deberán cumprirse ou estar en condicións de cumprir na data de finalización do prazo de presentación de instancias. Cuarta.–Presentación de solicitudes.4.1. As solicitudes para tomar parte no procedemento, conforme ao modelo que figura como Anexo I das presentes bases, dirixiranse á Mancomunidade de Ordes, e presentaranse no Rexistro xeral da Mancomunidade, en horario de oficina (de 9.00 a 14.00 horas), no prazo de 5 días hábiles, contados a partir do día seguinte ao da publicación do anuncio da convocatoria no bop, taboleiro de anuncios e páxina web da Mancomunidade. O resto dos anuncios incluídos nesta convocatoria faranse a través do taboleiro de anuncios e páxina web cunha antelación mínima de 24 horas.4.2. As solicitudes tamén se poderán presentar por calquera das formas previstas na Lei 39/2015, do 1 de outubro, do Procedemento Administrativo Común das Administracións Públicas.4.3. Xunto coa solicitude as persoas aspirantes deberán achegar a seguinte documentación en documento orixinal ou copia debidamente cotexada:  DNI, pasaporte ou documento de identificación.  Título de psicopedagogo/a.  Informe de vida laboral ós efectos de valoración de méritos.  Currículum vitae e fotocopia dos méritos alegados no mesmo.  Títulos acreditativos de realización de cursos, xornadas, congresos aos efectos de valoración dos méritos.  Permiso de conducir.  No seu caso, acreditación do coñecementos de galego nivel CELGA-4.  Certificado de carecer de antecendentes no rexistro central de delincuentes sexuais.4.4. Na instancia a persoa interesada fará constar os méritos que reúne, daqueles que puntúan segundo o Baremo de Méritos da Convocatoria, acompañado da documentación que os xustifiquen, conforme sinala o Anexo I (Modelo de Instancia). Non se terá en conta mérito algún que non se acredite no momento de presentación de instancias. As persoas aspirantes quedan vinculadas ós datos que fixeran constar na súa solicitude podendo unicamente demandar a súa modificación mediante escrito motivado dentro do prazo de presentación de instancias. Quinta.–Admisión das persoas aspirantes. Rematado o prazo de presentación de solicitudes, a Presidencia ditará a resolución de aprobación provisional do listaxe de persoas admitidas e excluídas, con indicación, se é o caso, das causas de exclusión e outorgando o prazo de dez días hábiles, a contar dende o seguinte ao da publicación da dita resolución, para que presentaren as reclamacións oportunas ou emendaren os defectos existentes, nos termos do artigo 68 da Lei 39/2015, do 1 de outubro, do Procedemento Administrativo Común das Administracións Públicas. De non existir persoas excluídas, aprobarase con carácter definitivo a listaxe de persoas admitidas. Esta resolución será obxecto de publicación no taboleiro de anuncios da Mancomunidade de Ordes e na súa paxina web. Transcorrido o prazo de emenda de defectos, a Presidencia aprobará definitivamente a lista de persoas admitidas e excluídas. Nesta resolución determinarase a composición do Tribunal. Esta resolución publicarase no taboleiro de anuncios da Mancomunidade e na paxina web. Sexta.–Tribunal.6.1. Tribunal será designado pola Presidencia, en virtude das atribucións conferidas a esta pola Lei Reguladora das Bases de Réxime Local.6.2. A composición do Tribunal deberá axustarse aos principios de imparcialidade e especialidade técnica.6.3. Para a válida constitución do Tribunal, ós efectos da celebración de sesións, deliberacións ou toma de acordos, requirirase a asistencia do Presidente e Secretaria, ben titulares ou suplentes, así como a metade dos seus membros.6.4. Os membros do Tribunal absteranse de intervir e comunicarano á autoridade que convoca cando concorra algunha das circunstancias previstas no artigo 23.2 da Lei 40/2015, do 1 de outubro, de Réxime Xurídico do Sector Público. As persoas aspirantes poderán recusar aos membros do Tribunal cando concorran aquelas circunstancias.6.5. Ó Tribunal corresponde interpretar as presentes Bases e resolver as cuestións xurídicas no desenvolvemento das probas selectivas. Sétima.–Procedemento selectivo. O proceso consistirá no desenvolvemento dunha fase de concurso. O Tribunal valorará os méritos que se relacionan neste apartado e coa puntuación que se especifica. En ningún caso, será obxecto de valoración os méritos non aportados polo candidato no momento da presentación da solicitude ou sen unha axeitada acreditación.1. Experiencia profesional, ata un máximo de 10 puntos, segundo a seguinte ponderación: a) Polos servizos prestados como psicopedagogo/a nun servizo de atención temperá na administración pública; acreditados mediante a presentación do correspondente contrato e vida laboral: 0,40 puntos por mes completo. b) Polos servizos prestados como psicopedagogo/a nun servizo de atención temperá na empresa privada; acreditado mediante a presentación do correspondente contrato e vida laboral: 0,20 puntos por mes completo. c) Polos servizos prestados como psicopedagoga en poboación infantil, acreditado mediante a presentación do correspondente contrato e vida laboral: 0,10 puntos por mes completo. O cómputo dos meses farase por meses completos, non se puntuarán fraccións e seguirase o establecido no informe de vida laboral. A acreditación de tódolos méritos realizase mediante os correspondentes certificados de servizos ou de empresas expedidos en todo caso por las entidades correspondentes. Presentaranse en orixinal ou copia compulsada e unicamente teranse en conta os méritos alegados que se acompañen do correspondente documento acreditativo. A experiencia laboral deberá acreditarse mediante certificación expedida polos organismos oficiais, copia dos contratos de traballo e as súas prórrogas, no seu caso, ou calquera outro admitido en dereito. Deberá achegar obrigatoriamente xunto co resto da documentación acreditativa o informe de vida laboral actualizado a data de presentación de instancias e expedido pola TGSS. Para a valoración da experiencia profesional o aspirante deberá aportar a documentación necesaria para que quede acreditado o posto de traballo desempeñado, a categoría profesional, a duración da contratación, tipo de xornada e funcións ou cometidos. Non serán obxecto de valoración os contratos que non figuren no certificado de vida laboral expedido pola TGSS nin cando non se aporte ao expediente esta certificación xunto cos contratos correspondentes e os méritos que se alegan.2. Formación complementaria axeitada ó posto (ata un máximo de 10 puntos). Valorarase a realización de cursos, xornadas, congresos. de formación e perfeccionamento en materias relacionadas coas tarefas da praza obxecto da convocatoria: – De 10 a 20 horas: 0,10 puntos por curso. – De 20 a 40 horas: 0,20 puntos por curso. – De 41 a 80 horas: 0,40 puntos por curso. – De 81 a 300 horas: 0,75 puntos por curso. – Por cursos de experto universitario, especialización ou máster relacionado co posto de traballo a desempeñar, superiores a 300 horas: 1 punto. – Titulación de logopedia: 6 puntos.3. Proba de coñecemento da lingua galega: Para o caso de que as persoas aspirantes non acrediten estar en posesión do certificado de lingua galega (Celga 4) ou validación do mesmo nivel, deberán superar unha proba de coñecemento da lingua galega consistente nunha tradución directa e inversa dun texto en castelán e galego. O exercicio cualificarase como apto ou non apto.4. Cualificación final. A cualificación final dos aspirantes será a suma dos puntos obtidos. No caso de empate resolverase en sorteo público ante o Tribunal. A tal efecto, o Tribunal configurará unha proposta de relación dos aspirantes por orde decrecente de puntuación, que será elevada á Presidencia. Os aspirantes, por orde de puntuación quedarán integrados nunha bolsa emprego no caso de baixas ou renuncias. Oitava.–Recursos contra os actos do Tribunal. De acordo co establecido no artigo 121.1 da Lei 39/2015, do 1 de outubro, de Procedemento Administrativo Común, o Tribunal das probas selectivas para o acceso ao contrato de interinidade como psicopedagogo/a do servizo de atención temperá da Mancomunidade de Ordes. Polo tanto contra os actos e resolucións do Tribunal, que non pon fin á vía administrativa, poderán ser recorridos en alzada ante a Presidencia, no prazo dun mes se o acto fora expreso. Transcorrido dito prazo a resolución será firme a todos os efectos, de acordo co artigo. Contra a resolución do recurso de alzada pola Presidencia, sen prexuízo do recurso extraordinario de revisión, non poderá interpoñerse recurso administrativo senón recurso contencioso-administrativo ante o Xulgado do Contencioso- Administrativo da Coruña que corresponda ou ben, a xuízo do demandante, o Xulgado do Contencioso-administrativo que corresponda ao seu domicilio, no prazo de dous meses, desde o día seguinte ao da recepción da presente notificación, de acordo co establecido nos artigos 8.1, 14.1 Segunda e 46.1 da Lei 29/1998, do 13 de xullo, reguladora da Xurisdición Contencioso-Administrativa. En todo caso, poderá interpoñer calquera outro recurso que estime conveniente para a defensa dos seus intereses. Novena.–Normas finais. Para o non previsto nas presentes Bases será de aplicación supletoria a Lei 7/1985, do 2 de abril, Reguladora das Bases do Réxime Local; o RD 896/1991, do 7 de xuño, polo que se establecen as regras básicas e programas mínimos a que debe axustarse o proceso de selección dos funcionarios da administración local; o Texto Refundido da Lei do Estatuto Básico do Empregado Público, aprobado polo Real Decreto Lexislativo 5/2015, do 30 de outubro; a Lei 5/1997, do 22 de xullo, de Administración Local de Galicia e a Lei 2/2015, do 29 de abril, do Emprego Público de Galicia; o Texto Refundido das disposicións legais vixentes en materia de réxime local, aprobado polo Real Decreto Lexislativo 781/1986, do 18 de abril; e o Regulamento Xeral de Ingreso do Persoal ao Servizo da Administración Xeral do Estado e Provisión de Postos de Traballo e Promoción profesional dos funcionarios da Administración Xeral do Estado, aprobado polo Real Decreto 364/1995, do 10 de marzo, así como no resto da lexislación administrativa vixente. Ordes, 11 de febreiro de 2020. A presidenta Susana García Gómez ANEXO I Solicitude para tomar parte no proceso selectivo para a contratación dun/unha psicopedagogo/a do servizo de atención temperá da Mancomunidade de Ordes EXPÓN: Declaro baixo a miña responsabilidade: Que na data de remate do prazo de presentación de instancias cumpro todos e cada un dos requisitos esixidos nas bases da convocatoria que declaro coñecer. SOLICITO: Sexa admitida a presente solicitude e documentación que achego para ser incluído no proceso selectivo para a contratación dun/unha psicopedagogo/a do servizo de atención temperá da Mancomunidade de Ordes. Documentación que se achega:  Fotocopia do DNI, pasaporte ou documento de identificación (COMPULSADO).  Copia do título de psicopedagogo/a. (COMPULSADO).  Copia do título de MÁSTER ou outras titulacións relacionadas co posto a desempeñar (COMPULSADOS).  Informe de vida laboral e contratos ós efectos de valoración de méritos (COMPULSADO).  Copia dos cursos, xornadas, congresos aos efectos de valoración dos méritos (COMPULSADO).  Copia do título que exime a realización da proba de lingua galega.  Certificado de carecer de antecedentes no Rexistro central de delincuentes sexuais., de. de. 2020. (Sinatura do/a solicitante) Sra. presidenta da Mancomunidade de Ordes